Nigeriër in Jhb vas oor mensehandelArgieffoto ŉ 30-jarige man van Nigerië is in Johannesburg in hegtenis geneem in verband met mensehandel, nadat ŉ slagoffer in Mei vanjaar ontsnap het, het die Suid-Afrikaanse Polisiediens Donderdag bevestig. Twee vroue het glo ŉ slagoffer na ŉ huis gelok onder voorwendsel dat hulle een van die vroue se kêrels daar gaan ontmoet. By die huis aangekom, is die slagoffer bedwelm en gedwing om ŉ miniromp aan te trek en is as ŉ seksslaaf gebruik. “Die Valke is op die hakke van die twee vroue wat glo deur die hoofverdagte gebruik word om jong meisies te lok wat as prostitute gebruik kan word,” het die polisie gesê. Die verdagte verskyn na verwagting Vrydag in die Johannesburgse landdroshof.